**ТЕХНИЧЕСКА СПЕЦИФИКАЦИЯ**

 Услугите, предмет на поръчката са за техническо обслужване и ремонт на служебните автомобили на **ТП Държавно ловно стопанство «Русалка»**, включително доставка на резервни части, материали и консумативи, необходими за извършването им.

 Изпълнението на предмета на поръчката се изразява в сервизно обслужване на 10 /десет/ броя автомобили от следните марки:

|  |  |  |  |  |  |
| --- | --- | --- | --- | --- | --- |
| **Марка** | **Обем** | **Макс.мощност** | **Вид гориво** | **Година** | **Брой** |
| ШКОДА ФАБИЯ | 1400 cm3 |  59 KW | Дизел | 2006 | 1 |
| TOYOTA HILUX | 2393 cm3 | 110 KW | Дизел | 2017 | 1 |
| GREAT WAAL STEED 5 | 2200 cm3 | 105 KW | Дизел | 2012 | 1 |
| ЛАДА, ЛАДА 4Х4 | 1690 cm3 | 59 KW | Бензин | 2008 | 5 |
| УАЗ 31519 | 2900 cm3 | 61 KW | Бензин | 2003 | 1 |
| УАЗ 452 Д | 2400 cm3 | 55 KW | Бензин | 1990 | 1 |

Изпълнителят се задължава да обслужва и автомобили, придобити от Възложителя по време на действие на сключения договор за изпълнение на поръчката, като спрямо тях се прилагат същите цени, както спрямо наличните към момента на подаване на офертата автомобили.

**1. Предметът на поръчката включва:**

**1.1**. Поддръжка и текущ ремонт - обхващат цялостното поддържане в изправност на МПС, ходовата част, спирачна система, кормилната уредба, съединител, скоростна кутия и диференциал, ел.инсталацията /без радиоапаратите/; проверка и смяна на консумативите при необходимост - масла, филтри, антифриз, спирачна течност и др.; диагностика на двигател; тенекеджийски и бояджийски услуги и др.

**1.2.** Доставка на резервни части и други консумативи за същите, необходими за правилната работа на МПС.

Изпълнителят трябва да е в състояние и да има възможност за извършване ремонти на двигател, на ходова част, електрически системи, агрегати и възли, да регулира геометрията на окачване на преден и заден мост на автомобилите, климатици и климатроници и др.

 **2.** На основание §3, ал. 3 от НАРЕДБА № 49 от 16.10.2014 г. за задължителното застраховане по чл.249, т.1 и 2 от Кодекса за застраховането и за методиката за уреждане на претенции за обезщетение на вреди, причинени на моторни превозни средства до приемането на методиката по наредбата се прилага методиката по чл.15, ал. 4 от НАРЕДБА № 24 от 08.03.2006 г. на Комисията за финансов надзор (отм.), в конкретния случай Приложение № 5 и 6 към чл.15, ал.4 на отменената Наредба № 24 от 08.03.2006 /сервизни нормовремена/- времето за извършване на отделните ремонтни дейности не трябва да превишава стойностите по приложенията.

 **3.Доставка на резервни части, материали и консумативи, необходими за извънгаранционната поддръжка и ремонта:** Доставката на резервни части, материали и консумативи, необходими за правилната експлоатация на автомобилите и за извършването на извънгаранционно техническо обслужване и текущ ремонт е за сметка на Изпълнителя.

 Доставените, вложени и монтирани резервни части, материали и консумативи трябва **да са нови, да отговарят на изискванията на производителя** на автомобила и да отговарят на посочените марка и модел на МПС.

 Резервните части следва да отговарят на българските държавни стандарти за качество, български стандарти , които въвеждат европейски международни стандарти, европейските технически одобрения или общи технически спецификации, или еквивалентно. **Изпълнителят следва да предостави сертификат за гаранция на произведените резервни части.**

 Резервни части, материали и консумативи се заплащат от Възложителя по цени, съобразно с предложената от участника **отстъпка** спрямо цената на вложените такива.

 **4. Техническото обслужване и текущия ремонт (включително резервни части, материали и консумативи) се извършват в срок не по – дълъг от 10 работни дни от момента на предоставяне на автомобилите в сервизната база.**

 **5. За извършените сервизни услуги се издава фактура, включваща:** вид на извършените работи, вложените резервни части, материали, консумативи и тяхната цена и цената на вложения труд, образувана от времетраенето на извършените дейности и предложената от участника часова ставка.

 **6. Гаранционният срок за извършените работи следва да бъде не по-кратък от:**

**6.1.** На вложените резервни части - срока даден от производителя;

**6.2.** На извършените ремонтни работи - 6 (шест) месеца.

При констатиране дефекти и недостатъци в срока на гаранцията, същите се отстраняват за сметка на **ИЗПЪЛНИТЕЛЯ.**

 **7. Автомобилите на ТП ДЛС „Русалка” следва да се приемат за обслужване и ремонт в сервизния/те центрове с предимство, независимо от временната натовареност на сервиза.**

**8. В случай, че Изпълнителя не разполага с обект на територията на населено място в Община Априлци или съседни на нея общини, следва да осигури за своя сметка транспортирането /но не на собствен ход на автомобилите/ от мястото на вземане на автомобила до сервиза и връщането му в гр. Априлци, вкл. при необходимост и от извозване на аварирали автомобили.**